Byrettens kendelse om afvisning af anmodning om afbrydelse af forældelsesfrist ophæves, og fogedsagen hjemvises til fortsat behandling
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;

UDSKRIFT
AF

ØSTRE LANDSRETS RETSBOG
____________

Den 5. marts 2009 holdt Østre Landsret møde i retsbygningen, Bredgade 59,
København.

Som dommere fungerede landsdommerne Hedegaard Madsen, Kaspar Linkis og

Steen Mejer, førstnævnte som rettens formand.

Som protokolfører fungerede Medarbejder ved retten.

Der foretoges   

2. afd. kære nr. B-477-09:

Danske Bank A/S

(advokat Poul Helmuth Petersen)

mod

Indkærede, tidligere Modpart

Ingen var mødt eller indkaldt.

Der fremlagdes kæreskrift af 16. februar 2009, hvorved Danske Bank A/S har kæret

Hillerød Rets fogedrets kendelse af 27. januar 2009 (FS 7890/2008) om afvisning af

sagen, fogedrettens fremsendelsesbrev af 20. februar 2009 og udskrift af retsbogen

indeholdende den kærede afgørelse.

Indkærede har ikke udtalt sig vedrørende kæren.

Fogedretten har ved sagens fremsendelse henholdt sig til den trufne afgørelse.



- 2 -

De modtagne bilag var til stede.

Efter votering afsagdes sålydende

k e n d e l s e:

Den af kærende begærede udlægsforretning har været afskåret efter reglen i

retsplejelovens § 490, stk. 1, som følge af indkæredes afgivelse af insolvenserklæring

i en anden sag den 18. august 2008.

Kærende har i rekvisitionen af 3. november 2008 anmodet om, at forretningen

gennemføres med henblik på afbrydelse af forældelse, jf. retsplejelovens § 490, stk.

3.

Da fogedretten ikke har fulgt fremgangsmåden i retsplejelovens § 490, stk. 3, tages

kærendes påstand til følge.

T h i b e s t e m m e s:

Den kærede kendelse ophæves, og fogedsagen hjemvises til fortsat behandling ved

fogedretten i overensstemmelse med fremgangsmåden i retsplejelovens § 490, stk. 3.

Kæreafgiften skal tilbagebetales.

Retten hævet.

(Sign.)